ONTHELE 5
Ombila Onene—Olie Watehelela Huku? Olie Wahatehelele?
Kononthiki mba Noe ovanthu ovanyingi ankho valinga ovivi. Gênesis 6:5
Andau na Eva vakalele novana, iya ovanthu avakala ovanyingi kombanda yohi. Mokueenda kuomuvo onoandyu mbumwe ambulihonyeka koumphuki wa Satanasi.
Ambuya pano pohi ambulipilulula omalutu ovanthu opo vanepe ovakai. Ovakai ovo avatyiti ovana ovanene ovakalavi vokuna ononkhono ononene.
Mouye amukala ovanthu ovanyingi ankho valinga ovipuka ovivi.
Ombimbiliya yati: “Ovivi viovanthu ankho ovinyingi unene kombanda yoohi, neyembelo liomalusoke omitima viavo ankho evi vala omuvo auho.”
Noe watehelela Huku iya atungu owato. Gênesis 6:13, 14, 18, 19, 22
Noe wali omunthu omuwa. Jeova wapopilile Noe okuti Oe mahanyaunako ovanthu onondingavivi nombila onene.
Tupu Huku wapopilile Noe opo atunge embapolo, ankho litiwa owato, opo apakemo ombunga yae nomihoko aviho viovinyama.
Noe walondolele ovanthu okuti makuya Ombila Onene, mahi ovo kavatehelele. Vamwe avahimbika okuyola Noe; ovakuavo avemuyale.
Etyi Noe amanuhula owato, apakemo ovinyama.
kam_Latn kmb_Latn tum_Latn umb_Latn umb_Latn nya_Latn umb_Latn war_Latn umb_Latn umb_Latn umb_Latn umb_Latn